ഭൂമികൈയേറ്റം സന്ദര്ശിച്ചു രാജകുമാരി: ഭൂമി കൈയേറ്റം നടന്ന പൂപ്പാറ തോണ്ടിമലയിലെ ഭൂമിയില് റവന്യു സംഘം സന്ദര്ശനം നടത്തി. ഉടുന്പന്ചോല ഡെപ്യുട്ടി തഹസില്ദാര് പി. മദനന്റെ നേതൃത്വത്തിലുള്ള സംഘമാണ് സന്ദര്ശനം നടത്തിയത്. സര്ക്കാര് ഭൂമിയില് അതിക്രമിച്ചുകയറി കൃഷി ചെയ്തവര്ക്കെതിരെ നടപടി സ്വീകരിക്കുമെന്ന് റവന്യു ഉദ്യോഗസ്ഥര് അറിയിച്ചു. മതികെട്ടാന്ചോല ദേശീയ ഉദ്യോനത്തോടു ചേര്ന്നുകിടക്കുന്ന പൂപ്പാറ വില്ലേജിലെ ബ്ലോക്ക് നന്പര് 13ല് റീ സര്വേ നന്പര് 2121 ഉള്പ്പെട്ട ഭൂമിയിലാണ് രണ്ടേക്കറിലധികം കൈയേറ്റം നടന്നത്. റവന്യു പാറ പുറംപോക്ക് ഭൂമിയെന്ന് രേഖകളില് വ്യക്തമാക്കിയിരിക്കുന്ന ഭൂമിയിലാണ് തോണ്ടിമല സ്വദേശി ഹനീഫ കൈയേറി ഫലവൃക്ഷ തൈകള് നട്ടത്. പരിസ്ഥിതിലോല പ്രദേശമായ ഇവിടെ 2020 ല് വ്യാപകമായി നീലകുറിഞ്ഞികള് പൂത്തിരുന്നു. പൂല്മേടുകളും നീലകുറിഞ്ഞികളും വെട്ടിത്തെളിച്ചാണ് കൈയേറ്റം നടത്തിയിട്ടുള്ളത്. കൈയേറ്റമാണെന്ന് ബോധ്യപ്പെട്ടതിനെതുടര്ന്ന് ഹനീഫക്കെതിരെ നിയമനടപടി സ്വികരിക്കാന് പൂപ്പാറ വില്ലേജ് ഓഫിസര്ക്ക് തഹസില്ദാര് നിര്ദേശംനല്കി. ഭൂസംരക്ഷണ സേനയുടെ നേതൃത്വത്തില് കൈയേറ്റഭൂമിയില് കൃഷി ചെയ്തിരുന്ന ഫലവൃക്ഷ തൈകള് പിഴുതുമാറ്റി. സമീപത്തുള്ള ഭൂമികള്ക്കും ഹട്ടുകള്ക്കും പട്ടയം ലഭിച്ചതാണോയെന്നും അന്വേഷിക്കാനും വില്ലേജ് ഓഫിസര്ക്ക് നിര്ദേശംനല്കി.